
Αριθμ.Οικ. 58407 

Έγκριση υπερωριακής απογευματινής εργασίας 
και εργασίας κατά τις νυχτερινές ώρες, καθώς και 
κατά τις Κυριακές και εξαιρέσιμες ημέρες, δια- 
κοσίων ογδόντα (280) υπαλλήλων της Διεύθυν¬ 
σης Αποκατάστασης Επιπτώσεων Φυσικών Κα¬ 
ταστροφών Κεντρικής Ελλάδας (ΔΑΕΦΚ) του 
Υπουργείου Υποδομών και Μεταφορών και των 
υπαλλήλων που διατίθενται σε αυτήν. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις του άρθρου 20 Κεφαλαίου Β' του 
ν. 4354/2015 «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων» (Α' 176). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π. δ. 63/2005 (Α' 98). 

3. Το π.δ. 123/2016 «Ανασύσταση και μετονομασία 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του ΥπουργείουΤου- 
ρισμού, σύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων» (208 Α'). 

4. Το π.δ. 125/2016 (ΦΕΚ 210/τ.Α705-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

5. Το π.δ. 123/2017 «Οργανισμός του Υπουργείου Υπο¬ 
δομών και Μεταφορών » (Α' 151). 

6. Την αριθμ. 2/70738/0022/28-09-2012 εγκύκλιο της 
22ης Διεύθυνσης Μισθολογίου του Γενικού Λογιστηρίου 
του Κράτους, σύμφωνα με την οποία η ισχύς των απο¬ 
φάσεων για υπερωριακή απασχόληση αρχίζει από τη 
δημοσίευσή τους στην Εφημερίδα της Κυβερνήσεως. 

7. Την αριθμ. 2/31029/ΔΕΠ/06-05-2016 εγκύκλιο του 
Υπουργείου Οικονομικών, που αφορά στη παροχή οδηγιών 
για την εφαρμογή των διατάξεων του ν. 4354/2015 (Α' 176). 


8. Την αριθμ. 2/1757/0026/10-01-2017 απόφαση του 
Αναπληρωτή Υπουργού Οικονομικών «Καθορισμός 
δικαιολογητικών πληρωμής αποζημίωσης για υπερω- 
ριακή, νυχτερινή, Κυριακών και εξαιρέσιμων ημερών 
εργασία» (Β' 17). 

9. Την ανάγκη παροχής υπερωριακής απογευματινής 
εργασίας και εργασίας κατά τις νυχτερινές ώρες, καθώς 
και κατά τα Σάββατα, Κυριακές και εξαιρέσιμες ημέρες, 
διακοσίων ογδόντα (280) υπαλλήλων της Διεύθυνσης 
Αποκατάστασης Επιπτώσεων Φυσικών Καταστροφών 
Κεντρικής Ελλάδας (ΔΑΕΦΚ) του Υπουργείου Υποδομών 
και Μεταφορών και των υπαλλήλων που διατίθενται σε 
αυτήν, προκειμένου να αντιμετωπιστούν οι επιπτώσεις 
από τις καταστροφικές πυρκαγιές της 23ης και 24ης 
Ιουλίου 2018, στις Περιφερειακές Ενότητες του Βορεί¬ 
ου Τομέα Αθήνας, της Ανατολικής Αττικής, της Δυτικής 
Αττικής. 

10. Την αριθμ. οικ: 57445/2913/25-07-2018 απόφαση 
του Υπουργού Υποδομών και Μεταφορών «Καθορισμός 
ωραρίου εργασίας σε εικοσιτετράωρη βάση (καθημε¬ 
ρινές, Σάββατα, Κυριακές και αργίες) του προσωπικού 
της Διεύθυνσης Αποκατάστασης Επιπτώσεων Φυσικών 
Καταστροφών Κεντρικής Ελλάδας, της Γενικής Γραμμα¬ 
τείας Υποδομών του Υπουργείου ΥΠ.ΜΕ και του προ¬ 
σωπικού που διατίθεται σ' αυτήν για την αντιμετώπιση 
των επιπτώσεων από τις καταστροφικές πυρκαγιές της 
23ης Ιουλίου 2018». 

11. Το γεγονός ότι από τις διατάξεις της παρούσας 
απόφασης προκαλείται δαπάνη συνολικού ποσού εκατό 
χιλιάδων ευρώ #100.000,00 €#, η οποία θα βαρύνει τις 
πιστώσεις του εκτελούμενου τακτικού προϋπολογισμού 
του Υπουργείου Υποδομών και Μεταφορών, Φορέας 
39-110 και Κ.Α.Ε.: α) 0511 «Αποζημίωση για υπερωρι- 
ακή εργασία», για ποσό πενήντα πέντε χιλιάδων ευρώ 
#55.000,00 €# και β) 0512 «Αμοιβή για εργασία κατά τις 
εξαιρέσιμες ημέρες και νυχτερινές ώρες» για ποσό σαρά¬ 
ντα πέντε χιλιάδων ευρώ #45.000,00 €#, αποφασίζουμε: 

Εγκρίνουμε την παροχή υπερωριακής απογευματι¬ 
νής εργασίας καθώς και εργασίας κατά τις νυχτερινές 
ώρες, τα Σάββατα, τις Κυριακές και εξαιρέσιμες ημέρες, 
διακοσίων ογδόντα (280) υπαλλήλων, που υπηρετούν ή 
διατίθενται στη Διεύθυνση Αποκατάστασης Επιπτώσε¬ 
ων Φυσικών Καταστροφών Κεντρικής Ελλάδας (ΔΑΕΦΚ) 
του Υπουργείου Υποδομών και Μεταφορών, έως είκοσι 

(20) ώρες μηνιαίως για την απογευματινή εργασία, έως 
δεκαέξι (16) ώρες μηνιαίως για την εργασία τα Σάββατα, 
Κυριακές και εξαιρέσιμες ημέρες και έως δέκα (16) ώρες 
μηνιαίως για εργασία κατά τις νυχτερινές ώρες, για τους 
μήνες Ιούλιο και Αύγουστο του έτους 2018. 

Η κατανομή και η πραγματοποίηση της ανωτέρω ερ¬ 
γασίας θα βεβαιώνεται στο τέλος κάθε μήνα με πράξη 
του Προϊσταμένου της Διεύθυνσης Αποκατάστασης Επι¬ 


πτώσεων Φυσικών Καταστροφών Κεντρικής Ελλάδας 
(ΔΑΕΦΚ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2018 
Ο Υπουργός 

ΧΡΗΣΤΟΣ ΣΠΙΡΤΖΗΣ 



ΕΘΝΙΚΟ 

ΤΥΠΟΓΡΑΦΕΙΟ 

